Bugari u strahu: Hajduk klasa iznad, oni su iskusni u Europi

Hajduk je drugi nivo u odnosu na Sutjesku. Zna se kakva je škola i kakav je hrvatski nogomet. Klasa iznad, rekli su u bugarskom klubu nakon prolaska protiv Sutjeske

<p>Uoči dvomeča sa Sutjeskom, u Levskom nisu htjeli govoriti o Hajduku. Bugari su jako promijenili momčad i postojala je bojazan kako će proći s Crnogorcima.</p><p>Levski je ipak uspio proći s 3-1 i 0-0 bukirao je let za Split idući tjedan.</p><p>- Naši igrači nemaju toliko iskustva u Europi, za njih su te utakmice nešto novo. Hajduk je čvrsta momčad, iako još ne znamo puno o njima, analizirat ćemo ih detaljno ovih dana - rekao je sportski direktor Daniel Borimirov.</p><p>I lijevi bek Ivan Goranov okrenuo se Splićanima nakon prolaska u Crnoj Gori:</p><p>- Još ne znamo ništa o Hajduku, nikakve detalje. Ali vjerujem da ga možemo pobijediti i ući u 3. pretkolo. Nadam se samo da ćemo protiv Hajduka zabijati ono što smo protiv Sutjeske promašivali.</p><p>Trener Nikolaj Mitov ipak se malo više informirao o bijelima:</p><p>- Hajduk je drugi nivo u odnosu na Sutjesku. Zna se kakva je škola i kakav je hrvatski nogomet. Klasa iznad. Počeli smo gledati Hajduk, kako igra, kakva je pojačanja doveo... Bit ćemo spremni.</p>